Document ID: 32014R1275

PADOMES ĪSTENOŠANAS REGULA (ES) Nr. 1275/2014
(2014. gada 1. decembris),
ar kuru īsteno 9. panta 1. un 4. punktu Regulā (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (EK) Nr. 1183/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tā 9. panta 1. un 4. punktu,
tā kā:
(1)
Padome 2005. gada 18. jūlijā pieņēma Regulu (EK) No 1183/2005.
(2)
Drošības padomes komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 1533 (2004) attiecībā uz Kongo Demokrātisko Republiku (“Drošības padomes komiteja”), 2013. gada 12. aprīlī atjaunoja un grozīja to personu un vienību sarakstu, kurām piemēro ierobežojošus pasākumus.
(3)
Drošības padomes komiteja 2014. gada 30. jūnijā pievienoja vienu vienību to personu un vienību sarakstam, kuriem piemēro ierobežojošus pasākumus.
(4)
Drošības padomes komiteja 2014. gada 31. oktobrī izdeva jaunu konsolidētu tādu personu un vienību sarakstu, kurām piemēro ierobežojošus pasākumus.
(5)
Tādēļ būtu attiecīgi jāgroza Regulas (EK) No 1183/2005 I pielikums,
IR PIEŅĒMUSI ŠO REGULU.
1. pants
Ar šo Regulas (EK) No 1183/2005 I pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 1. decembrī

Labels: 18
5